SET ปิดบวก 6 จุด รับปัจจัยตปท. หลังเฟดคงดอกเบี้ย-ชะลอลดงบดุล แนะจับตาการเมืองในประเทศ
SET ปิดบวก 6 จุด รับปัจจัยตปท. หลังเฟดคงดอกเบี้ย-ชะลอลดงบดุล แนะจับตาการเมืองในประเทศ โดยดัชนีปิดตลาดวันนี้ ที่ระดับ 1,634.00 จุด บวก 6.38 จุด หรือ 0.39% มูลค่าการซื้อขาย 3.96 หมื่นล้านบาท
21 มี.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,634.00 จุด บวก 6.38 จุด หรือ 0.39% มูลค่าการซื้อขาย 3.96 หมื่นล้านบาท
10 หุ้นดันดัชนีวันนี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยวันนี้ผันผวนในทางบวกทิศางเดียวกับตลาดหุ้นในภูมิภาคเอเชียส่วนใหญ่ จากความคาดหวัง Fund Flow ไหลกลับเข้ามาในภูมิภาค หลังจากธนาคารกลางสหรัฐฯ (เฟด) ส่งสัญญาณไม่ปรับขึ้นอัตราดอกเบี้ยในปีนี้ และจะชะลอการปรับลดงบดุล
นอกจากนี้ ราคาน้ำมันก็ปรับตัวขึ้น ทำให้วันนี้หุ้นในกลุ่มพลังงานขึ้นนำตลาดฯ อย่างไรก็ดี ยังต้องติดตามปัจจัยการเมืองในประเทศ โดยนักลงทุนยังมีความกังวลเกี่ยวกับการจัดตั้งรัฐบาลหลังการเลือกตั้ง ซึ่งถ้าจัดตั้งรัฐบาลได้ตลาดฯก็มีโอกาสที่จะปรับตัวขึ้นไปได้ต่อ แต่หากมีปัญหาในการจัดตั้งรัฐบาลก็อาจสร้างความกังวลให้กับนักลงทุน และในช่วงที่รอรัฐบาลใหม่ตลาดฯก็มีโอกาสที่จะผันผวนได้ค่อนข้างมาก
สำหรับแนวโน้มการลงทุนในวันพรุ่งนี้ (22 มี.ค.) น.ส.ธีรดา กล่าวว่า แม้ว่าตลาดฯอาจจะผันผวนอยู่บ้างในช่วงรอผลการเลือกตั้ง แต่หากปัจจัยนอกประเทศยังเป็นบวกดัชนีฯก็คงจะไม่ปรับตัวลงมาก
พร้อมให้แนวรับ 1,630-1,620 จุด ส่วนแนวต้าน 1,645 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
PTT มูลค่าการซื้อขาย 2,304.04 ล้านบาท ปิดที่ 48.25 บาท ราคาไม่เปลี่ยนแปลง
PTTEP มูลค่าการซื้อขาย 1,875.47 ล้านบาท ปิดที่ 124 บาท เพิ่มขึ้น 2.50 บาท
CPALL มูลค่าการซื้อขาย 1,562.05 ล้านบาท ปิดที่ 75.50 บาท ลดลง 0.50 บาท
PTTGC มูลค่าการซื้อขาย 1,448.81 ล้านบาท ปิดที่ 67.75 บาท เพิ่มขึ้น 0.75 บาท
BDMS มูลค่าการซื้อขาย 1,258.96 ล้านบาท ปิดที่ 24.10 บาท เพิ่มขึ้น 0.30 บาท
 
ตลาดหุ้นเอเชีย
